**Projekta vadītāja pienākumi:**

**1**. Izpildītājs apņemas uzsākt Pakalpojuma sniegšanu ne vēlāk kā 5 (piecu) darba dienāpēc Līguma abpusējas parakstīšanas un visu nepieciešamo materiālu un informācijas saņemšanas no *Pasūtītāja* par attiecīgo objektu;

**2**. kvalitatīvi un Pušu saskaņotos apjomos sniegt norādīto Pakalpojumu, ievērojot Būvniecības likuma, 19.08.2014. MK noteikumu Nr.500 “Vispārīgie būvnoteikumi”, 02.09.2014. MK noteikumu Nr.530 “Dzelzceļa būvnoteikumi”, citu Latvijas Republikas normatīvo aktu prasības un nosacījumus, saskaņā ar Projektēšanas uzdevumu;

**3**. piedalīties darba uzdevumu sagatavošanā inženierizpētēm un projektēšanas darbiem;

**4**. vadīt būvkonstrukciju aprēķinus;

**5**. veikt izstrādātas projekta dokumentācijas (rasējumi, aprēķini, specifikācijas, paskaidrojuma raksts, darba daudzumu saraksts) pārbaudi un par to sniegt rakstisku viedokli;

**6**. piedalīties būvprojekta saskaņošanas un (ekspertīzes ja tāda nepieciešama), procesā, sniegt cita veida tehnisko atbalstu;

**7**. iesniegt projekta dokumentāciju Valsts dzelzceļa tehniskajā inspekcijā, būvatļaujas un atzīmes saņemšanai par projektēšanas nosacījumu izpildi;

**8**. abpusēji saskaņotā termiņā veikt nepieciešamās izmaiņas izstrādātā būvprojekta dokumentācijā bez papildus samaksas, ja Valsts dzelzceļa tehniskā inspekcijā ir konstatēti trūkumi vai ir piezīmes izstrādātajā projektā.

**9**. nekavējoties ziņot pasūtītājam par visiem apstākļiem un/vai šķēršļiem, kuri kavē Pakalpojuma izpildi noteiktajā termiņā;

**10**. pēc būvprojekta atzīmes saņemšanas par projektēšanas nosacījumu izpildi, noformēt pakalpojuma pieņemšanas– nodošanas aktu, un iesniegt to pasūtītājam.